钦定古今图书集成/明伦汇编/家范典/第106卷 > 春秋四传 > 《奉送韦起居老舅百日假满归嵩阳旧居》
## 钦定古今图书集成/明伦汇编/家范典/第106卷 > 春秋四传 > 《奉送韦起居老舅百日假满归嵩阳旧居》

前人

“威凤翔紫气，孤云出寥天。奇采与幽姿，缥缈皆自然。
尝闻陶唐氏，亦有巢由全。以此耸风俗，岂必效羁牵。
大君遂群芳，左史蹈前贤。振衣去朝市，赐告归林泉。
滑和固难久，循性得所便。有名皆畏途，无事乃真筌。
旧壑穷杳窱，新潭漾沦涟。喦花落又开，山月缺复圆。
轻策逗萝迳，幅巾陵翠烟。机闲鱼鸟狎，体和芝术鲜。”
四皓本违难，二疏犹待年。况今寰海清，复此鬓发元。
顾惭缨上尘，未绝区中缘。齐竽终自退，心寄嵩峰巅。